Τιμόθεος ο Μιλήσιος

Ο Τιμόθεος ο Μιλήσιος (γιος του Θεσάνδρου, 446 – 357/360 π.Χ.) ήταν Έλληνας μουσικός και διθυραμβικός ποιητής από την Μίλητο. 

Περιγραφή
Τα μουσικά του έργα είχαν κυρίως μυθολογικό και ιστορικό χαρακτήρα, και ενδεχομένως υπήρξε μαθητής του Φρύνη του Μυτηλιναίου. Περιγράφεται πως εισήγαγε επιπλέον χορδές στην λύρα, αυξάνοντας τες στις 11 (ἐνδεκακρουμάτοις), κάτι που κατά την εποχή εκείνη προκάλεσε την δυσαρέσκεια των Σπαρτιατών και των Αθηναίων.E. Curtius, Hist of Greece, bk. v. ch. 2 Παράλληλα, πέρασε κάποια χρόνια στην αυλή του Αρχέλαου Α´ της Μακεδονίας, και συγχέεται μερικές φορές με έναν άλλο διάσημο μουσικό, τον αυλητή Τιμόθεο τον Θηβαίο ο οποίος βρισκόταν στην αυλή του Μεγάλου Αλεξάνδρου.Claude V. Palisca, Nancy Kovaleff Baker, Barbara Russano Hanning, Musical humanism and its legacy: essays in honor of Claude V. Palisca, Pendragon Press, 1992, p.37. See also David A. Campbell, Greek Lyric, vol. 5, Harvard University Press (Loeb) 1993; J. H. Hordern, The Fragments of Timotheus of Miletus, Oxford University Press, 2002.

Διασώζονται κάποια τμήματα από το συνολικό έργο του, το πιο γνωστό εκ των οποίων είναι το Πέρσαι το οποίο αφορά την ναυμαχία της Σαλαμίνας (480 π.Χ.) και στο οποίο γίνεται αναφορά και από τον Πλούταρχο ως προς την ελευθερία και ανεξαρτησία των Ελλήνων. Σημαντικό τμήμα του κειμένου ανακαλύφθηκε το 1902 στο Αμπουσίρ της βορειοκεντρικής Αιγύπτου σε πάπυρο του 4ου αιώνα π.Χ.,  και για το οποίο υπάρχει πλήθος σχολίων από τον Ούλριχ Βιλαμόβιτς (1903) ως προς των αριθμό των χορδών της λύρας, χρονολόγηση του ποιητή και τα αποσπάσματα.V. Strazzulla, Persiani di Eschilo ed il nomo di Timoteo (1904), S. Sudhaus in Rhein. Mus., iviii. (1903), σελ. 481, and T. Reinach και M. Croiset in Revue des etudes grecques, xvi. (1903), σελ. 62, 323. Στο κείμενο περιγράφονται διάφορα επεισόδια της ναυμαχίας, και γενικά περιγράφεται η ανωτερότητα και μεγαλύτερη άνεση των Ελλήνων έναντι των Περσών στο υγρό στοιχείο. Εκτιμάται πως ίσως το ποιήμα γράφτηκε περί το 412 π.Χ..

Παραπομπές

Πηγές


Εξωτερικοί σύνδεσμοι
Τιμόθεος ο Μιλήσιος ή περί της μουσικής των νεωτέρων Ελλήνων, Πανδώρα; Τεύχος 499, σελ. 429-436

Κατηγορία:Αρχαίοι Έλληνες διθυραμβικοί ποιητές
Κατηγορία:Αρχαίοι Μιλήσιοι